INFO > PENGENALAN APA ITU INKUIRI NASIONAL ? Satu mekanisme yang digunakan untuk meneliti isu hak asasi manusia yang sistemik dengan tujuan untuk menyelesaikannya melalui cara yang effisyen.
Ianya boleh menerima pendekatan hak asasi manusia secara menyeluruh, yang membolehkan siasatan terhadap situasi yang luas dan mempunyai dua focus - mencari fakta dan mendidik.
IN yang effektif adalah yang disokong oleh penggunaan kuasa untuk sapina saksi dan dokumen kepada pendengaran awam, and menghasilkan laporan awam yang mengandungi syor-syor kepada Parlimen dan Kerajaan. INFO > RASIONAL RASIONAL SUHAKAM memilih Inkuiri Nasional mengenai Hak Tanah Orang Asal/Asli atas beberapa rasional berikut: SUHAKAM menerima banyak aduan dan memorandum mengenai pelanggaran hak asasi manusia berkenaan hak tanah Orang Asal/Asli di Semenanjung, Sabah dan Sarawak sejak penubuhannya pada tahun 2000. Penyelesaiannya amat rumit dan mengambil masa yang lama. Artikel 161A(5) Perlembagaan Persekutuan membenarkan undang-undang di negeri Sabah dan Sarawak bagi memperuntukkan tanah rizab Orang Asal atau memberi milik tanah rizab kepada Orang Asal atau memberi keutamaan kepada Orang Asal dalam isu pemilikan tanah oleh Kerajaan Negeri. Artikel 8(5)(c) Perlembagaan Persekutuan, Kerajaan boleh menggubal undang- undang untuk "perlindungan, kesentosaan dan kemajuan" Orang Asli, termasuk merizabkan tanah. Ini seharusnya difahami bahawa Kerajaan Negeri dan Persekutuan di Semenanjung Malaysia mempunyai tanggungjawab fidusiari/amanah untuk memastikan hak-hak Orang Asli, terutama berkaitan tanah adat, diberi perhatian sewajarnya.
Artikel 26 Perisytiharan Hak Asasi Orang Asal Bangsa-Bangsa Bersatu menyatakan bahawa Orang Asli/Asal mempunyai hak ke atas tanah, wilayah dan sumber yang dimiliki atau diduduki atau yang digunakan atau diperolehi oleh mereka secara tradisional. Artikel ini juga menyatakan bahawa kerajaan harus memberi pengiktirafan dan pelindungan undang-undang ke atas tanah, wilayah dan sumber tersebut dengan memberi penghormatan sewajarnya ke atas adat resam, tradisi dan sistem pemegangan tanah Orang Asli/Asal yang berkenaan. INFO > TERMA RUJUKAN TERMA RUJUKAN INKUIRI NASIONAL Berikut adalah Terma Rujukan Inkuiri Nasional SUHAKAM:- 1. Untuk menentukan pengiktirafan hak tanah Orang Asal/Asli berdasarkan perlembagaan, undang-undang, pentadbiran dan politik serta keberkesanannya dalam melindungi dan mempromosi hak Orang Asal/Asli kepada tanah; 2. Untuk menyelidik keadaan hak tanah Orang Asal/Asli dan kesan pengiktirafannya terhadap hak sosial, ekonomi, budaya dan politik, dengan mengambilkira undang- undang antarabangsa serta domestik yang berkaitan; 3. Untuk mengenalpasti faktor-faktor yang menghalang Orang Asal/Asli dari merealisasi hak asasi terhadap tanah berasaskan keperluan mereka; 4. Untuk memupuk serta mempromosi lebih kesedaran, pengetahuan dan pemahaman yang lebih mendalam tentang hak Orang Asal/Asli kepada tanah dan cara hidup mereka; 5. Berdasarkan hasil penyelidikan Inkuiri Nasional, merangka syor-syor untuk perhatian kerajaan Persekutuan dan Negeri yang merangkumi, antara lain, aspek-aspek berikut: o kajian semula perundangan domestik tanah serta lain-lain perundangan dan polisi yang berkaitan, dengan tujuan menerapkan pendekatan hak asasi manusia, yang seterusnya akan menangani masalah tuntutan tanah adat di kalangan Orang Asal/Asli; dan
o perumusan strategi-strategi dan pelan tindakan yang menekankan komponen perlindungan dan promosi hak Orang Asal/Asli kepada tanah sebagai aspek penting dalam melindungi dan mempromosi lain-lain hak asasi Orang Asal/Asli. INFO > PROSES INKUIRI Proses Inkuiri Nasional 1. PENYELIDIKAN Penyelidikan akan dijalankan oleh penyelidik-penyelidik dari Universiti Malaya, Universiti Malaysia Sabah & Universiti Malaysia Sarawak. Isu-isu, fakta-fakta, analisa undang-undang, amalan dan prosedur yang melibatkan tanah Orang Asli/Asal akan dikaji berdasarkan piawaian dan undang-undang antarabangsa. 2. PENGENALAN Sesi pengenalan telah dijalankan di Sabah, Sarawak & Semenanjung Malaysia untuk mengumpul maklumbalas dari pihak Kerajaan dan badan-badan bukan Kerajaan, ahli-ahli akademik, media, peguam serta Ahli Dewan Undangan Negeri/Ahli-ahli Parlimen mengenai isu-isu relevan berkaitan inkuiri nasional. 3. PERUNDINGAN Sesi perundingan akan dijalankan oleh SUHAKAM dengan komuniti Orang Asal/Asli, jabatan-jabatan & agensi-agensi Kerajaan, badan-badan bukan Kerajaan, sektor swasta dan orang awam yang boleh membantu dalam inkuiri ini. 4. PENGHUJAHAN AWAM Sesi penghujahan awam (public submissions) akan dijalankan bagi mendapatkan maklumat (lisan / bertulis) dari mana-mana orang awam yang ingin memberi maklumat berkaitan Terma Rujukan Inkuiri Nasional. 5. PENDENGARAN AWAM Sesi pendengaran awam (public hearings) akan dijalankan untuk mendapatkan maklumat lanjut dan bukti dari saksi-saksi (secara sukarela atau melalui sapina). Sesi ini akan dijalankan di beberapa kawasan yang mempunyai akses sekitar Sabah, Sarawak & Semenanjung Malaysia. 6. MERANGKA SYOR & PENULISAN LAPORAN Proses Inkuiri Nasional akan direkodkan dalam satu laporan bertulis. Laporan tersebut
juga mengandungi keputusan serta syor-syor SUHAKAM mengenai hak tanah Orang Asli/Asal. 7. PELANCARAN LAPORAN & SUSULAN Laporan akan dilancarkan dan dimajukan kepada Kerajaan dan badan-badan bukan Kerajaan, Parlimen, media, badan korporat dan orang awam. Proses susulan akan dijalankan secara berterusan oleh SUHAKAM bagi memantau pelaksanaan syor-syor dalam laporan inkuiri ini. INFO > AHLI PANEL INKUIRI PANEL INKUIRI Panel Inkuiri Nasional terdiri daripada anggota Suruhanjaya dan dipengerusikan oleh Pengerusi SUHAKAM, YBhg Tan Sri Hasmy Agam serta dibantu oleh beberapa orang konsultan bebas. INFO > Kertas Kerja LIST OF BACKGROUND PAPER TITLE BACKGROUND PAPER SUHAKAM'S NATIONAL INQUIRY INTO THE LAND RIGHTS OF INDIGENOUS PEOPLES IN MALAYSIA DOWNLOAD Download (pdf, 192kb) Info > Penghujahan Awam PENGHUJAHAN AWAM SUHAKAM mengalu-alukan orang awam untuk mengemukakan penghujahan bertulis mengenai sebarang isu Hak Tanah Orang Asal/Asli. Muat turun borang penghujahan awam di sini dan emelkan penghujahan anda kepada Sekretariat - inkuirinasional@suhakam.org.my atau hubungi Puan Nurul Hasanah / Cik Lau Sor Pian di 03 2612 5600. Inkuiri Nasional INFO > BAHAN BERCETAK